### Resume

Planerne er udarbejdet som led i den politiske beslutning om, at der skal lokalplanlægges for alle kolonihaver i Vejle for at sikre, at kommunens kolonihaver fastholdes til kolonihaveformål og sikre ensretning af regler og retningslinjer i kolonihaverne. Planforslagene har været i 9 ugers offentlig høring i perioden 17. marts 2023 - 19. maj 2023. Der er i perioden indkommet 183 indsigelser. Indsigelserne er samlet for hvert enkelt lokalplan. Ud af bestemmelserne i lokalplanforslagene har indsigelserne især haft fokus på en række fælles emner, som er blevet særskilt behandlet med uddybende kommentarer. Teknik & Miljø har vurderet indsigelserne og foreslår på den baggrund ændringer af lokalplanerne og tillægget.

### Sagsfremstilling

![](data:image/png;base64...)

Kort over de 10 lokalplanområder.

Planens historik

Teknisk Udvalg besluttede på mødet den 31. maj 2022, pkt. nr. 126, at igangsætte udarbejdelse af lokalplaner og kommuneplantillæg.

På mødet den 7. februar 2023, pkt. nr. 39, besluttede Teknisk Udvalg at fremlægge forslag til lokalplaner for ti kolonihaveområder og tillæg nr. 25.

Byrådet besluttede på møde 8. marts 2023, pkt. nr. 42, at sende lokalplanerne nr. 1380 til 1389 og tillæg nr. 25 i offentlig høring.

Lokalplanerne og tillægget har været i offentlig høring fra 17. marts 2023 til 19. maj 2023. Af administrative årsager blev høringsperioden for to af lokalplanerne, lokalplan nr. 1388 og lokalplan nr. 1389, forlænget til 9. juni 2023.

Der har været afholdt borgermøde den 25. april 2023.

Der har løbende været møder med alle haveforeningsbestyrelser og deltagelse i haveforeningernes generalforsamlinger, afholdt oplysningsmøder, workshop og møder med de kolonister, som ønskede personlige møder.

I denne sag orienteres om lokalplanforslagene generelt og om de emner, som indsigerne har haft speciel fokus på. Indsigelsernes fælles emner er også kendetegnende for de spørgsmål, der har været fremme i den forløbige projektperiode. De enklete lokalplanforslag er særskilt behandlet med tilhørende svar på indsigelser af individuel karakter og som ikke fremgår af de fælles emner.

Indsigelser/bemærkninger og ændringer af lokalplanerne

Der er indkommet 183 indsigelser / bemærkninger til alle lokalplanforslagene. Af hensyn til omfanget af indsigelserne og svarene på dem, er der i gennemgangen af alle de indkomne indsigelser blevet udvalgt en række emner, som indsigere haft specielt fokus på. Disse emner er blevet særskilt besvaret med uddybende kommentarer i vedlagte bilag nr. to. De fælles emner omfatter følgende:

1. Helårsbeboelse

2. Udvidelse af perioden for overnatning

3. Ændring af kolonihaveområdets status fra varigt til ikke-varigt

4. Kolonihavehuses størrelse

5. Antal og opførelse af småhusbygninger

6. Administration af den samlede bebyggelse på haveloddet

7. Forslag om bebyggelsesprocent

8. Bygningsregulerende bestemmelser

9. Lovliggørelse af eksisterende forhold

10. Befæstelse

11. Hegn

12. Hævede opholdsarealer

13. Parkering

14. Sammenkobling med stisystem fra NyRosborg (særligt for lokalplan nr. 1389, Engene)

15. Johanne Mikkelsen omfattet af lokalplan nr. 1155 og nr. 1158 (særligt for lokalplan nr. 1389, Engene)

16. Opstilling af elladestandere

17. Anvendelse til fritidsformål

18. Betaling af ejendomsværdiskat

19. Godkendelse af vedtægter

20. Parkering (særligt for lokalplan nr. 1380, Grundet)

Resumé af Teknik & Miljøs uddybende svar til de fælles emner kan ses i det vedlagte bilag nr. to.

Teknik & Miljøs anbefalinger til alle ændringer i alle lokalplanforslagene er samlet i bilag nr. tre.

Teknik og Miljøs svar på indsigelserne i de 10 lokalplanforslag, er samlet under hver lokalplan sag i det dertil hørende bilag.

Teknik & Miljø vurderer, at ændringerne ikke er så omfattende, at lokalplanforslagene og kommuneplantillægget skal i fornyet høring.

Primære indsigelser/bemærkninger og ændringer af lokalplanen

Her er beskrevet de af indsigelserne / bemærkninger med specielt fokus. De øvrige fælles emner er besvaret i vedlagte bilag nr. to.

1. Helårsbeboelse

Der er fra flere indsigere i lokalplan 1383, Engvasen, lokalplan nr. 1387, [adresse] og i lokalplan nr. 1389, Engene, fremsendt ønsker om, at kolonihaverne kan anvendes til helårsbeboelse i forskellig sammenhæng. At man lovligt kan benytte kolonihaven i det omfang, der er nødvendigt for helbred, trivsel og økonomiske forhold, at man vil tillade førtidspensionister, folkepensionister med mere, at bo i kolonihavehuset, ligesom man kan det i sommerhuse og at man generelt kan bruge kolonihavehuset til helårsbeboelse.

Fra flere indsigere er der bemærkninger vedrørende forbud mod helårsbeboelse, hvor der udtrykkes, at Vejle Kommune har udøvet myndighedspassivitet.

Planlovens § 36, stk. 1 nr. 18 giver under en række forudsætninger pensionister mulighed for at anvende en fritidsbolig til helårsbrug. Planloven giver ikke samme mulighed for at tillade helårsbeboelse for pensionister i kolonihaveområder, da disse ikke er sidestillet med sommerhuse/fritidsboliger. Der er således ikke hjemmel i planloven eller anden lovgivning til at imødekomme forslaget og heller ikke med de angivne ønsker.

Jf. kolonihavelovens § 2, stk. 1, nr. 4, er der ikke hjemmel i kolonihaveloven til at tillade helårsbeboelse. Det er kolonihavelovens formål at give mulighed for rekreation og beskæftigelse. Ophold forventes primært at ske i sommerhalvåret, hvilket underbygges i det stillede forslag i lokalplanen.

I vejledningen til kolonihaveloven gøres der opmærksom på, at områder, der kan bruges til helårsbeboelse, ikke er kolonihaveområder i kolonihavelovens forstand, hvorfor overnatningsregler derfor skal specificere, at området ikke må anvendes i visse perioder. For at være i overensstemmelse med kolonihaveloven har Vejle Kommune indført bestemmelse om anvendelse, så det i lokalplanen fremgår, at der kan foretages natophold i sommerperioden og kun i et begrænset omfang i vinterperioden. Bestemmelsen vurderes at være i fuld overensstemmelse med Kolonihavelovens bestemmelse. jf. § 2, stk. 1, nr. 4.

Teknik & Miljø anbefaler, at høringssvarene ikke bør give anledning til ændringer.

Der kan med lokalplanen ikke tages stilling til spørgsmålet om myndighedspassivitet.

2. Udvidelse af perioden for overnatning

Der er flere indsigere i lokalplan nr. 1380, Amanda Johnsen, nr. 1381, [adresse], nr. lokalplan nr. 1383, Engvasen, lokalplan nr. 1384, [adresse], i lokalplan nr. 1387, [adresse] og lokalplan nr. 1389, Engene, som ønsker, at perioden for overnatning bliver udvidet, så den dækker en større del af vinterperioden.

Hvis man skal forlænge kolonihavesæsonen, er der en række forhold, som der skal tages hensyn til. Årsagen til forbuddet mod helårsbeboelse i kolonihaver hænger blandt andet sammen med, at husene ikke er egnede til helårsbeboelse i de kolde måneder, da de ikke skal leve op til gængs bygningsstandard.

Lokalplanforslaget tillader, at udover de 6 måneder man må bo i kolonihavehuset i sommerperioden, at der i vinterperioden fortsat vil være mulighed for at opholde sig i kolonihaven i dagtimerne og overnatte i forbindelse med kortvarige ferier, weekender og lignende. Ved at tilføje betegnelsen ”og lignende” i bestemmelsen, er der indbygget en fleksibilitet, som kolonisterne selv kan administrere for overnatning i vinterperioden.

Teknik & Miljø anbefaler, at sæsonen for kolonihaverne fastholdes fra 1. april til 30. september og at muligheden for ophold i vinterperioden tillades, da det forventes, at overnatninger i vinterperioden vil ligge på et meget lavt niveau.

4. Kolonihavehuses størrelse

Flere indsigerne i lokalplan nr. 1380, Amanda Johnsen, i lokalplan nr. 1381, [adresse], i lokalplan nr. 1383, Engvasen, i lokalplan nr. 1384, [adresse], i lokalplan nr. 1387, [adresse] og
i lokalplan nr. 1389, Engene, mener, at den fastsatte størrelse på kolonihavehusene ikke er stor nok og ønsker derfor, at kolonihavehusenes bruttoetageareal øges.

Teknik & Miljø vurderer, at hvis bruttoetagearealet øges yderligere ud over det, som lokalplanforslaget giver mulighed for, vil det medvirke til udfordringer med yderligere helårsbeboelse i kolonihaveområderne. De valgte bygningsstørrelser for kolonihavehuset, opfylder intentionerne for bebyggelse i [adresse], fordi selve kolonihaverne og det grønne er kolonihavernes bærende kvalitet. Øget byggeret på havelodderne, opfattes ikke at være i overensstemmelse med kolonihavelovens definition om bebyggelse i § 2, stk. 1, nr. 3, hvor der står, at der må opføres bebyggelse på havelodderne til opbevaring af redskaber og eventuelt til dag- og natophold, samt at bebyggelsen i området ikke må anvendes til helårsbeboelse.

Teknik & Miljø anbefaler, at høringssvarene ikke bør give anledning til ændringer.

Lovliggørelse af bebyggelse håndteres i en særskilt proces efter endelig vedtagelse af lokalplanen. Det betyder, at de havelejere, som har bygget for meget, vil blive bedt om at reducere bebyggelsen.

5. Antal og opførelse af småhusbygninger

Der er et ønske fra indsigerne i lokalplan nr. 1380, Amanda Johnsen, i lokalplan nr. 1381, [adresse], i lokalplan nr. 1383, Engvasen, i lokalplan nr. 1384, [adresse], i lokalplan nr. 1385, Grundet, i lokalplan nr. 1387, [adresse], i lokalplan nr. 1388, [adresse] og i lokalplan nr. 1389, Engene, om at man selv kan administrere det samlede areal på 30 kvm. for småbygninger og at drivhuse på ikke skal medregnes i det bebyggede areal.

Antallet af småbygninger slettes af bestemmelsen, da det ikke antallet af småbygninger, som er afgørende for områdets karakter, men derimod det samlede areal. Det betyder, at kolonisterne kan selv bestemme, hvordan de ønsker at anvende de fastsatte kvadratmeter for småbygninger.

Traditionelle drivhuse i glas er ikke beregnet til beboelse og de behandles heller ikke brandmæssigt, hvorfor de ikke skal indgå i beregningen af det samlede areal for småbygninger. For legehuse fastsættes en maksimal størrelse på 3,0 kvm. og højden øges til 1,80 meter for at opnå større brugsværdi. Legehuse indgår ikke i det samlede area forsmåbygninger.

Teknik & Miljø anbefaler, at indsigelserne imødekommes.

9. Lovliggørelse af eksisterende byggeri

Mange af indsigelserne i lokalplan nr. 1380, Amanda Johnsen, i lokalplan nr. 1381, [adresse], i lokalplan nr. 1383, Engvasen, i lokalplan nr. 1384, [adresse], i lokalplan nr. 1385, Grundet, i lokalplan nr. 1387, [adresse], i lokalplan nr. 1388, [adresse] og i lokalplan nr. 1389, Engene, drejer sig om eksisterende forhold og eventuelle dispensationer til lovliggørelse. I mange indsigelser udtrykkes der en holdning til, at bebyggelsen i haveforeningerne er opført efter gældende regler og i god tro.

I 2017-2018 blev der konstateret en række ulovlige forhold blandt andet i form af ulovlige byggerier. Haveforeningsbestyrelserne blev informeret om dette på møde i marts 2018 og at der vil blive igangsat arbejde med udarbejdelse af lokalplaner for kolonihaveområderne.

Teknik og Miljø finder det hensigtsmæssigt, at der er et vist manøvrerum for at kunne meddele dispensationer til den eksisterende bebyggelse. For eksisterende forhold, som f.eks. bygningers højde, afstand til havelodsgrænsen, afstande mellem kolonihavehus og småbygninger og indbyrdes afstand mellem småbygninger, kan der kun udstedes dispensationer i helt særlige tilfælde og ved konkret vurdering. Det betyder også at eventuelle dispensationer vil blive givet for forholdene på det enkelte havelod og ikke som en generel dispensation, jf. Planlovens § 19, stk.1 og 2.

Lovliggørelse af bebyggelse håndteres i en særskilt proces efter endelig vedtagelse af lokalplanforslagene.

Forvaltningen anbefaler, at indsigelserne giver anledning til ændringer i lokalplanforslagene.

[adresse] Frafaldserklæring

Lokalplan nr. 1380, [adresse]: Lokalplanområdet ejes af kommunen, og en frafaldserklæring er derfor ikke nødvendig.

Lokalplan nr. 1381, [adresse]: Lokalplanområdet ejes af kommunen, og en frafaldserklæring er derfor ikke nødvendig.

lokalplan nr. 1382, [adresse]: Lokalplanområdet er privatejet og i byzone, og en frafaldserklæring er derfor ikke nødvendig.

Lokalplan nr. 1383, [adresse]: Lokalplanområdet forbliver i landzone, og en frafaldserklæring er derfor ikke nødvendig.

Lokalplan nr. 1384, [adresse]: Lokalplanområdet ejes af kommunen, og en frafaldserklæring er derfor ikke nødvendig.

Lokalplan nr. 1385, Grundet: Lokalplanområdet forbliver i landzone, og en frafaldserklæring er derfor ikke nødvendig.

Lokalplan nr. 1386, Havelodden 6: Lokalplanområdet er privatejet og i byzone, og en frafaldserklæring er derfor ikke nødvendig.

Lokalplan nr. 1387, [adresse]: Lokalplanområdet forbliver i landzone, og en frafaldserklæring er derfor ikke nødvendig.

Lokalplan nr. 1388, [adresse]: Lokalplanområdet forbliver i landzone, og en frafaldserklæring er derfor ikke nødvendig.

Lokaplan nr. 1389, Engene: Lokalplanområdet ejes delvist af kommunen, og en frafaldserklæring er derfor ikke nødvendig. Del af lokalplanområdet forbliver i landzone, og en frafaldserklæring er derfor ikke nødvendig. Del af lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2. Den bæredygtige byudvikling opnås blandt andet ved at spare på arealerne og fokusere på kvalitet. Eksisterende byområder kan genanvendes og udnytte kollektiv trafik og kollektiv forsyning bedre. Det betyder også, at den del af byudviklingen, som foregår i endnu ubebyggede områder, skal foregå med ressourcebevidsthed og tage hensyn til arealforbruget, vandmiljøet og klimaforandringerne.

Kolonihaveområderne, som ligger bynært, har en positiv virkning på transportbehovet og giver mulighed for at tilbringe weekender og ferier tæt på boligen. [adresse] har betydning for livskvaliteten for en stor gruppe mennesker. For [adresse] øvrige indbyggere giver det også mulighed for en attraktiv gåtur i de grønne områder. Dette er medvirkende til at øge den sociale bæredygtighed. Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og byrådet.

### Historik

Teknik- og Miljødirektøren indstiller, 31. oktober 2023, pkt. 117:

at udvalget anbefaler over for byrådet, at lokalplanerne nr. 1380 til 1389 og tillæg nr. 25 til [adresse] 2021-2033 vedtages endeligt med de af forvaltningen indstillede ændringer, og

at indsigerne orienteres om byrådets behandling af indsigelserne og om Teknik & Miljøs bemærkninger til indsigelserne.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning, med bemærkning om at der vil blive udarbejdet kommunikations- og procesplaner, under forudsætning af at Byrådet godkender kolonihave lokalplanerne nr. 1380-1389.

André Bertelsen var fraværende.